'መጀመርታ፡ ቤት ምኽሪ ፌደሬሽን፡ ሕጋዊ ትካል ካብ ምዃኑ ንላዕሊ ፖለቲካዊ ትካል ምዃኑ ብግልጺ ክቕመጥ ኣለዎ። እቲ ኣብ ሞንጎ መንግስታት ፌደራልን ክልል ትግራይን ዘሎ ምትፍናን'ውን ናይዚ ኣካል ኮይኑ ክውሰድ ይኽእል እዩ" ይብል ሓጋዚ ፕሮፌሰር መኮንን ፍስሃ። "ህወሓት ከም ውድብ ቅዋም ሒዙሉ ክኸውን ይኽእል'ዩ ኢልካ ምግማት ይከኣል።" እቲ ናይ ሕገ መንግስቲ ጥሕሰት ዝብሃል፡ ቅድሚ ሕዚ ነይሩ፤ ሕዚ'ውን ኣሎ። "ፍልይ ዝብል፡ እቲ ናይ ሕዚ ኣካይዳ ነቲ ሕገ መንግስቲ ክብሪ ዘይህብ፣ ንመሰል ብሄር ብሄረሰባት ዘይሕለቕ፣ ብሄር ብሄረ ሰባት ኢሉ ንምጽዋዕ ዝስከፍ ኣሃዳዊ ኣተሓሳስባ ዘለዎ ሓይሊ ምህላው'ዩ። ደረጃ እቲ ምጥሓስ ሕገ መንግስቲ ክርአ ከሎ ድማ፡ 'ላዕለዋይ ጠርዚ' ዝበጽሐ መስርሕ ምፍራስ ክብሃል ይከኣል። 'ምስ ከምዚ ዝበለ ሓይሊ ከመይ ኢልካ ሓቢርካ ትሰርሕ?'
